CELEX: 32014D0165
Language: lt
Date: 1393804800000
Title: 2014/165/ES: 2014 m. kovo 3 d. Tarybos sprendimas, kuriuo valstybės narės įgaliojamos Europos Sąjungos interesais ratifikuoti Sutartį dėl prekybos ginklais

25.3.2014   
            
            
               LT
            
            
               Europos Sąjungos oficialusis leidinys
            
            
               L 89/44
            
         
      TARYBOS SPRENDIMAS
   
   2014 m. kovo 3 d.
   kuriuo valstybės narės įgaliojamos Europos Sąjungos interesais ratifikuoti Sutartį dėl prekybos ginklais
   (2014/165/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį ir 207 straipsnio 3 dalį kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:
   
               (1)
            
            
               2013 m. kovo 11 d. Taryba įgaliojo Komisiją derėtis dėl Jungtinių Tautų sutarties dėl prekybos ginklais (Sutartis) Sąjungos išimtinei kompetencijai priklausančiais klausimais;
            
         
               (2)
            
            
               2013 m. balandžio 2 d. Jungtinių Tautų Generalinė Asamblėja priėmė Sutarties tekstą. Generalinė Asamblėja taip pat paprašė, kad Generalinis sekretorius, kaip Sutartiesdepozitaras, ją pateiktų pasirašyti 2013 m. birželio 3 d. ir paragino visas valstybes apsvarstyti galimybę Sutartį pasirašyti ir po to, laikantis savo konstitucinių procedūrų, kuo anksčiau tapti Sutarties šalimis;
            
         
               (3)
            
            
               Sutarties tikslas yra nustatyti aukščiausius įmanomus bendrus tarptautinius standartus tarptautinei prekybai įprastine ginkluote reguliuoti arba gerinti tokį reguliavimą ir užkirsti kelią neteisėtai prekybai įprastine ginkluote, panaikinti ją ir užkirsti kelią jos patekimui į neteisėtos prekybos rinką. Valstybės narės išreiškė pasitenkinimą derybų rezultatais ir norą skubiai imtis Sutarties pasirašymo ir ratifikavimo;
            
         
               (4)
            
            
               kai kurios Sutarties nuostatos yra susijusios su Sąjungos išimtinei kompetencijai priklausančiais klausimais, nes jie patenka į bendrosios prekybos politikos taikymo sritį arba turi įtakos vidaus rinkos taisyklėms dėl įprastinės ginkluotės ir sprogmenų perdavimo;
            
         
               (5)
            
            
               Europos Sąjunga negali pasirašyti ir ratifikuoti Sutarties, nes jos šalimis gali būti tik valstybės;
            
         
               (6)
            
            
               2013 m. gegužės 27 d. Taryba priėmė Sprendimą 2013/269/BUSP, kuriuo valstybės narės įgaliojamos dėl Europos Sąjungos interesų pasirašyti Sutartį dėl prekybos ginklais (1);
            
         
               (7)
            
            
               todėl, vadovaudamasi Sutarties dėl Europos Sąjungos veikimo 2 straipsnio 1 dalimi, dėl Sąjungos išimtinei kompetencijai priklausančių klausimų Taryba turėtų įgalioti valstybės nares Sąjungos interesais ratifikuoti Sutartį,
            
         PRIĖMĖ ŠĮ SPRENDIMĄ:
   1 straipsnis
   Sąjungos išimtinei kompetencijai priklausančiais klausimais valstybės narės įgaliojamos Sąjungos interesais ratifikuoti Sutartį dėl prekybos ginklais.
   2 straipsnis
   Šis sprendimas skirtas valstybėms narėms.
   
      Priimta Briuselyje 2014 m. kovo 3 d.
      
         
            Tarybos vardu
         
         
            Pirmininkas
         
         I. MICHELAKIS
         
      
   
   
      (1)  OL L 155, 2013 6 7, p. 9.